11 ദിവസത്തിനിടെ ഡീസലിന് 2.58 രൂപ കൂടി കൊച്ചി: സംസ്ഥാനത്ത് ഇന്ധനവില കുതിച്ചുയരുന്നു. ഡീസലിന് 32 പൈസയും പെട്രോളിന് 25 പൈസയും ഇന്നലെ കൂടി. ഇതോടെ കൊച്ചിയില് പെട്രോളിന് 103.07 രൂപയും ഡീസലിന് 96.28 രൂപയുമായി. സെപ്റ്റംബര് 25 മുതല് 11 ദിവസത്തിനുളളില് ഡീസലിന് 2. 58 രൂപയുടെ വര്ധനയുണ്ടായി. പെട്രോളിന് 1.45 രൂപയും കൂടി. അന്താരാഷ്ട്ര വിപണിയില് ക്രൂഡ് ഓയിലിന്റെ വിലയനുസരിച്ചാണ് പെട്രോള്, ഡീസല് വിലയില് മാറ്റമുണ്ടാകുന്നത്. സര്ക്കാര് നികുതി ചുമത്തുന്നതു കൂടുകയും കുറയുകയും ചെയ്യുന്നതും വിലവ്യത്യാസത്തിനു കാരണമാകുന്നു. പെട്രോള്, ഡീസല് വില ഏറ്റവും ഉയര്ന്നുനില്ക്കുന്ന രാജ്യങ്ങളിലൊന്നാണ് ഇന്ത്യ. വില കുറയ്ക്കാന് പെട്രോളും ഡീസലും ജിഎസ്ടിയില് ഉള്പ്പെടുത്തണമെന്ന ആവശ്യം ഉയര്ന്നെങ്കിലും കേരളം ഉള്പ്പെടെ ഭൂരിപക്ഷം സംസ്ഥാനങ്ങളും എതിര്ത്തതിനാല് നടന്നില്ല.